L-aħwa George u Alfred Degiorgio talbu sabiex ikunu kkanċellati l-proċeduri kriminali kontra tagħhom hekk kif qed isostnu li l-evidenza kontrijhom ġiet miksuba b'mod illegali. Huma qed jaffaċċjaw akkużi kriminali dwar il-qtil tal-ġurnalista Daphne Caruana Galizia li kienet inqatlet b'karozza bomba f'Ottubru tal-2017. Permezz tal-avukat tagħhom, William Cuschieri, l-aħwa Degiorgio ppreżentaw applikazzjoni quddiem il-Qorti Kostituzzjonali, biex il-proċeduri kriminali jkunu ikkanċellati. Huma ilhom arrestati minn Diċembru tal-2017. Fl-applikazzjoni li ressqu huma qed jgħidu li l-prosekuzzjoni għamlet enfasi fuq l-interċetazzjoni tal-mobiles tagħhom. Hawn irreferew għal deċiżjoni tal-Qorti tal-Appell li ordnat it-tneħħija ta' ċertu rekordings. Qed jgħidu wkoll li l-Kummissarju tal-Pulizija naqas milli jipprova li l-phone taps saru b'mod legali. L-aħwa qed jgħidu wkoll li l-ebda rekordings tal-interċetazzjonijiet ma ġew ippreżentati u lanqas traskrizzjonijiet. Fl-applikazzjoni jingħad ukoll li l-Kummissarju tal-Pulizija ma ippreżentax il-warrant biex seta' jsir dan, mill-Ministru responsabbli. "Il-Kumpilazzjoni ta' evidenza issa ngħalqet, l-aħwa Degiorgio se jgħaddu ġuri, iżda minkejja l-importanza tal-każ, din l-evidenza ma ġietx ippreżentata mill-Avukat Ġenerali u l-Kummissarju tal-Pulizija." L-avukat Chuschieri spjega li kieku dak li qalu veru ġara allura jkun sar kollox b'mod illegali. Hu kompla jgħid li l-Kap tas-Servizzi tas-Sigrieti kien responsabbli mill-interċetazzjonijiet tal-mobiles u allura responsabbli mill-"illegalità." L-aħwa George u Alfred Degorgio kienu qablu mal-Qorti tal-Appell Kriminali li jitneħħew ċertu rekordings iżda qalu li ma jistgħu jaqblu qatt mal-fatt li l-evidenza tal-prosekuzzjoni, li skont huma nkisbet b'mod illegali, tkun eżebita quddiem il-ġurija. Prmezz tal-avukat tagħhom talbu lill-Qorti biex tara jekk inkisrux id-drittijiet funamentali tal-akkużati u tiddikjara li l-prosekuzzjoni wettqet illegalità kontra l-aħwa Degiorgio. Huma talbu wkoll għal kumpens talli inkisrulhom id-drittijiet tagħhom. L-aħwa Degiorgio jitolbu l-Qorti tirrevedi d-deċiżjoni tal-Kabinett dwar il-maħfra presidenzjali Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61666873b12fb_rand.td-a-rec-img{text-align:left}.td_uid_3_61666873b12fb_rand.td-a-rec-img img{margin:0 auto 0 0}